کایەی ئەکشن

کایەی ئاکشن چەشنێکی کایەی ڤیدیۆیییە کە جەخت لەسەر بەرەنگارییە جەستەییەکان دەکاتەوە، لەوانەش هەماهەنگیی دەست و چاو و کاتی کاردانەوە. ئەم چەشنە جۆرەها ژێرچەشنی فراوان لەخۆدەگرێت، وەک کایەکانی شەڕکردن، بیت ئێم ئەپ، کایە تەقەکەرەکان، کایەکانی ڕیتم و کایە سەکۆیییەکان. گۆڕەپانی شەڕی فرەیاریزانی ئۆنلاین و هەندێک کایەی ستراتیژیی کاتی-ڕاستەقینەش بە کایەی ئاکشن دادەنرێن.

لە کایەیەکی ئاکشندا، یاریزان بە شێوەیەکی گشتی کارەکتەرێک کۆنترۆڵ دەکات کە زۆرجار لە شێوەی پاڵەوان یان ئاڤاتارێکدایە. ئەم کارەکتەرە یاریزانە دەبێت بەناو ئاستێکدا بڕوات، شتومەکەکان کۆبکاتەوە، خۆی لە ئاستەنگەکان بەدوور بگرێت، و لەگەڵ دوژمناندا شەڕ بکات بە بەکارهێنانی توانای سروشتیی خۆی و هەروەها چەک و ئامرازەکانی تری کە لەبەردەستیدان. لەکۆتاییی ئاستێک یان کۆمەڵێک ئاستدا، یاریزان دەبێت زۆرجار دوژمنێکی سەرکردە ببەزێنێت کە زیاتر بەرەنگارکەرە و زۆربەی کات نەیارێکی سەرەکییە لە چیرۆکی کایەکەدا. هێرشی دوژمن و ئاستەنگەکان تەندروستی و ژیانی کارەکتەری یاریزان کەم دەکەنەوە، و یاریزان کاتێک ژیانی نامێنێت گەیم ئۆڤەر وەردەگرێت.

لە لایەکی ترەوە، یاریزان بە تەواوکردنی زنجیرەیەک ئاست دەگاتە کۆتاییی کایەکە بۆ تەواوکردنی ئامانجێکی کۆتایی، و کرێدتەکان دەبینێت. هەندێک کایەی ئاکشن، وەک کایە ئەرکەیدە سەرەتاییەکان، نابەزێنرێن و ژمارەیەکی بێ کۆتا لە ئاستیان هەیە. تەنها ئامانجی یاریزان ئەوەیە تا چەند دەتوانێت بڕوات، بۆ ئەوەی خاڵەکانی بگەیەنێتە بەرزترین ئاست.

 سەرچاوەکان 

پۆل:ژانرەکانی یاری ڤیدیۆیی
پۆل:وتارەکان بە دەقی زمانی ژاپۆنی
پۆل:ئاکشن (چەشن)